ครม. รับทราบ การชี้แจงขั้นตอนรายละเอียดและข้อห้ามการปฏิบัติ หากเกิดการยุบสภา ย้ำ ยุบสภาภายในเดือนมีนาคมนี้อย่างแน่นอน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า ในที่ประชุมคณะรัฐมนตรี นายวิษณุ เครืองาม รองนายกรัฐมนตรี ได้ชี้แจงขั้นตอนรายละเอียดและข้อห้ามต่าง ๆ ที่ครม.ไม่สามารถปฏิบัติได้ ตามระเบียบของคณะกรรมการการเลือกตั้ง หรือ กกต.กรณีสภาผู้แทนราษฎรจะครบวาระ ในวันที่ 23 มีนาคม 2566 ซึ่งตามรัฐธรมนูญกำหนดว่าหากครบวาระในวันที่ 23 มี.ค. 66 ต้องจัดเลือกตั้งภายใน 45 วัน แต่หากกรณีที่มีการยุบสภา รัฐธรรมนูญกำหนดวันเลือกตั้งไม่น้อยกว่า 45 วัน แต่ไม่เกิน 60 วัน /ทั้งนี้ย้ำว่าไม่ว่าจะยุบ หรือ สส.ครบวาระ จะเกิดขึ้นภายในเดือนมีนาคมนี้อย่างแน่นอน/ ส่วนวันเลือกตั้งอยู่ในกรอบระยะเวลาของแต่ละกรณี แต่ขณะนี้คาดว่าการเลือกตั้งเกิดขึ้นต้นเดือนพฤษภาคม 2566 นี้ จากนั้นเป็นการประกาศผลประมาณต้นเดือนกรกฎาคม ที่จะประกาศผลรับรองสส. ทั้ง 500 คน จากนั้นจะเป็นขึ้นตอนต่อไปตามปกติ คือการ เสด็จพระราชดำเนินเปิดสภาฯ/ขั้นตอนการตั้งประธานสภาผู้แทนราษฎร ประมาณกลางเดือน ก.ค. จากนั้น เป็นการเลือกนายกรัฐมนตรี และโปรดเกล้าโปรดกระหม่อมแต่งตั้งนายกรัฐมนตรี //หลังได้นายกรัฐมนตรี ขั้นตอนต่อไปคือแต่งตั้งคณะรัฐมนตรี และจะได้คณะรัฐมนตรีช่วงเดือนสิงหาคม อย่างไรก็ตามช่วงนี้รัฐบาลทำหน้าที่รักษการจนถึงประมาณ เดือนสิงหาคม 2566